Melkkos moet dit wees. Met kaneelsuiker en klontjie botter vir ekstra troos. Maar wat sal dit wees? Frummelmelkkos soos my ma dit gewoonlik gemaak het of melksnysels, of te wel slinger-om-die-smoel met sy deegrepies wat vir my altyd soos linte gelyk het?
Kook die melk (hou oog daaroor dat dit nie oorkook nie) Sif die meel en sout saam. Vryf sagte botter met vingerpunte by die meel in tot dit frummels maak. Dit kan in in die voedselverwerker gedoen word (ek hou te veel van hierdie lekker stap om dit vir ‘n masjien te gee om te doen.) Voeg die frummels geleidelik by die kokende melk en roer aanhoudend. Verlaag die hitte en laat sag prut vir sowat 8 minute.
Sy is al 6 jaar oorlede. Die laaste kos wat sy gemaak het was skenkels. Dis laaste wat ek lekker ge-eet het. Kos is vandag net iets vir my wat jy moet eet om te oorleef en tyd om te kry.
Baie dankie vir die heerlike resep, ek het nou net die fummel melkkos gemaak hier in Melbourne en my man het die pot leeg gemaak. Hy sê dit proe net soos sy ma dit gemaak het.
Ai Kiri kat gaan gemis word, dankie vir die heerlike trooskos resep. My ma en ouma het dit altyd gemaak en ek weer vir my gesin, die dat Riaan dit noem soos jy bo geskryf het.